ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΔΕΥΤΕΡΟ _ Αρ. Φύλλου 72 

16 Φεβρουάριου 1993 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Καθορισμός αριθμού διερμηνέων που απασχολήθηκαν 
με σύμβαση μίσθωσης έργου στο Υπουργείο Εθνι¬ 
κής Οικονομίας. 


Καθορισμός αριθμού συνεδριάσεων των επιτροπών 
διενέργειας διαγωνισμού αξιολόγησης προσφορών 
και παραλαβής θωρακισμένων αυτοκινήτων. 2 

Τροποποίηση Κανονισμού Εσωτερικής Υπηρεσίας του 
Πρωτοδικείου Ιωαννίνων. 3 

Τροποποίηση Κανονισμού Εσωτερικής Υπηρεσίας του 
Εφετείου Θεσσαλονίκης. 4 

Χαρακτηρισμός ως ιστορικού διατηρητέου μνημείου 
του κτιρίου ιδιοκτ.. Ευδοξίας Κ. Ζαφείρη στη Μύρινα 
Λήμνου. 5 


Χαρακτηρισμός ως έργου τέχνης που χρειάζεται ειδική 
κρατική προστασία του κτιρίου ιδιοκτ. Γεωργίου - 
Ελένης - Ευθυμίου Ντάλλα στην οδό Μακεδονίας 
30 στην Αθήνα. 6 

Χαρακτηρισμός ως ιστορικού διατηρητέου μνημείου 
του βιομηχανικού συγκροτήματος βιομηχανικής 
Α.Ε. στην οδό Εθν. Αμυνας στη Δράμα (παγο¬ 
ποιείο). 7 

Ανακοίνωση αρχαίου μνημείου (βυζαντινό φρούριο 
Κοιν. Μαλαθύρου Κισάμου Χανιών). 8 

Εποπτεία εφαρμογής συστήματος Κάρτας Ελέγχου 
Καυσαερίων (Κ.Ε.Κ.) - Κριτήρια επιλογής αναδό- 
χου. 9 

Σύσταση Δημοτικής Επιχείρησης Δημοτικό θέατρο Ρε- 
θύμνου - Ερωφίλη στο Δήμο Ρεθύμνης.10 

Χορήγηση άδειας μεταλλευτικών ερευνών στο Ν. Ρο¬ 
δόπης.11 

Χορήγηση άδειας μεταλλευτικών ερευνών στο Ν. Ρο¬ 
δόπης.12 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 5809 (1) 

Καθορισμός αριθμού διερμηνέων που απασχολήθηκαν με 

σύμβαση μίσθωσης έργου στο Υπουργείο Εθνικής Οι¬ 
κονομίας. 

ΟΙ ΓΕΝΙΚΟΙ ΓΡΑΜΜΑΤΕΙΣ ΤΩΝ ΥΠΟΥΡΓΕΙΩΝ 
ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ 
ΕΘΝΙΚΗΣ ΟΙΚΟΝΟΜΙΑΣ 

Έχοντας υπόψη: 

1. Τις διατάξεις: 

α. Του άρθρου 15 του Ν. 1735/1987 (ΦΕΚ 195/τ.Α/ 
11.11.87) «Προσλήψεις στο Δημόσιο Τομέα, κοινωνικός 
έλεγχος στη δημόσια διοίκηση, πολιτικά δικαιώματα και 
άλλες διατάξεις», όπως τροποποιήθηκε με την αριθ. ΔΙ- 
ΠΙΔ/Φ. 42/37/10112/20.10.88 (ΦΕΚ 793/τ.Β/2.11.88) 
απόφαση που κυρώθηκε με τον Ν. 1835/14.3.89 (ΦΕΚ 
76/τ.Α/14.3.89) «Σύσταση Υπουργείου Τουρισμού και 
ρύθμιση θεμάτων δημόσιας διοίκησης». 

2. Την Π.Υ.Σ. με αριθμό 160/31.12.1991 «Αναστολή 
των διορισμών και των προσλήψεων στο Δημόσιο τομέα 
έως 31 Δεκεμβρίου 1992» και την ΠΥΣ 167/22.12.1992 
«Αναστολή των διορισμών και των προσλήψεων στο δημό¬ 
σιο τομέα έως της 31 Δεκεμβρίου 1993. 

3. Την απόφαση της Γ.Υ.Σ. με αριθμό 35/20.2.1992 
«Έγκριση ανάθεσης έργου σε διερμηνείς από το 
ΥΠΕΘΟ». 

4. Την πράξη του Υπουργού Προεδρίας της Κυβέρνη¬ 
σης αριθ. ΔΙΠΙΔ/ΦΕ4/173/35125/16.12.92. 

5. Την αριθ. 33361 /5.9.91 (ΦΕΚ 703/Τ.Β/5.9.91) κοινή 
υπουργική απόφαση «Μεταβίβαση εξουσίας υπογραφής 
σύμφωνα με το άρθρο 7 παρ. 1 του Ν. 1943/91, στους Γε¬ 
νικούς Γραμματείς». 

6. Την ανάγκη εκπόνησης του κατωτέρω έργου, αποφα¬ 
σίζουμε: 

1. Καθορίζουμε τον αριθμό των διερμηνέων ελληνικής - 
γερμανικής γλώσσας σε ένα (1), που απασχολήθηκε στο 
Υπουργείο Εθνικής Οικονομίας με σύμβαση μίσθωσης έρ¬ 
γου, για κάλυψη έξι διερμηνειών κατά τη διάρκεια των συ¬ 
ναντήσεων μεταξύ Ελληνικής και Γερμανικής Οικονομικής 
Επιτροπής, στις 17 και 18 Δεκεμβρίου 1992. 

2: Η εν λόγω διερμηνέας έχει αποδεδειγμένη επάρκεια 
διερμηνείας στην γερμανική γλώσσα. 

3. Η κατ’ αποκοπή αμοιβή της ορίζεται σε τετρακόσιες 

δέκα επτά χιλιάδες επτακόσιες είκοσι (417.720) δραχμές, 
συμπεριλαμβανομένου και του ΦΠΑ 18% και θα βαρύνει 
τις πιστώσεις του τακτικού προϋπολογισμού του Υπουρ¬ 
γείου Εθνικής Οικονομίας (φορέας 13/110 - Κωδικός 
αριθ. 0873). 

4. Το ανωτέρω έργο αφορά εργασία που δεν ανάγεται 
στον κύκλο καθηκόντων των υπαλλήλων του Υπουργείου 
Εθνικής Οικονομίας. 

5. Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Ιανουάριου 1993 
Οι Γενικοί Γραμματείς 
των Υπουργείων 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΕΘΝΙΚΗΣ ΟΙΚΟΝΟΜΙΑΣ 

ΝΙΚ. ΑΡΓΥΡΟΠΟΥΛΟΣ ΧΑΡΙΤΩΝ ΚΥΡΙΑΖΗΣ 

- +- 

Αριθ. 2006603/532/0022 (2) 

Καθορισμός αριθμού συνεδριάσεων των επιτροπών διε¬ 
νέργειας διαγωνισμού αξιολόγησης προσφορών και πα¬ 
ραλαβής θωρακισμένων αυτοκινήτων. 

ΟΙ ΥΠΟΥΡΓΟΙ ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 
ΚΑΙ ΟΙΚΟΝΟΜΙΚΩΝ 

Έχοντας υπόψη: 

Τις διατάξεις: 

1. Του Ν. 1797/88 «προμήθειες του δημόσιου τομέα 
και ρυθμίσεις συναφών θεμάτων». 

2. Του άρθρου 18 του Ν. 1505/84 «αναδιοργάνωση μι¬ 
σθολογίου προσωπικού της Δημόσιας Διοίκησης και άλλες 
συναφείς διατάξεις», όπως τροποποιήθηκε με το άρθρο 8 
του Ν. 1810/88 «για τη συμπλήρωση και βελτίωση του Ν. 
1505/84 και άλλες διατάξεις». 

3. Του άρθρου 10 μόνου παρ. 2 του Π.Δ. 492/84 (ΦΕΚ 
175/Α/84) περιορισμός συναρμοδιοτήτων κατά την έκ¬ 
δοση διοικητικών πράξεων κ.λπ.». 

4. Του Π.Δ. 320/88 (ΦΕΚ 149/Α/88) «Οργανισμός 
Υπηρεσιών του Υπουργείου Προεδρίας της Κυβέρνησης, 
όπως τροποποιήθηκε μεταγενέστερα. 

5. Του Ν.Δ. 216/74 περί συστάσεως Υπουργείου Προε¬ 
δρίας Κυβερνήσεως». 

6. Τη ΔΙΟΙΚ/Φ. 371/1/19082/7.7^92 απόφαση - προ¬ 
κήρυξη του Υπουργείου Προεδρίας της Κυβέρνησης «για 
την προμήθεια 12 αυτοκινήτων ειδικής κατασκευής», από 
την οποία προκύπτει ότι πρόκειται για ειδικό θέμα κρατι¬ 
κής προμήθειας. 

7. Τη ΔΙΔΚ/Φ. 647/20632/16.7.92 απόφαση του 
Υπουργού Προεδρίας της Κυβέρνησης για τη «συγκρό¬ 
τηση επιτροπών διενέργειας διαγωνισμού και αξιολόγη¬ 
σης των προσφορών (ΦΕΚ 480/τ.Β/92). 

8. Τη ΔΙΔΚ/Φ.647/20631/16.7.92 «για τη συγκρότηση 
επιτροπής παραλαβής» (ΦΕΚ 480/τ.Β/92). 

9. Τη ΔΙΔΚ/Φ. 647/22641/11.8.92 απόφαση για τον 
«ορισμό μελών επιτροπής διενέργειας διαγωνισμού». 

10. Τη ΔΙΔΚ/Φ. 647/22642/11.8.92 απόφαση για τον 
«ορισμό μελών επιτροπής αξιολόγησης προσφορών...... 

11. Τη ΔΙΔΚ/Φ. 647/22643/11.8.92 για τον «ορισμό 
μελών επιτροπής παραλαβής αυτοκινήτων ...». 

12. Τη Υ. 1847/1078399/1182/0001/92 απόφαση για 
την «ανάθεση αρμοδιοτήτων Υπουργού Οικονομικών 
στους Υφυπουργούς Οικονομικών» (ΦΕΚ 525/τ.Β/92), 
αποφασίζουμε: 


Καθορίζουμε τον αριθμό των εκτός ωραρίου συνεδριά¬ 
σεων των επιτροπών που συγκροτήθηκαν με τις ΔΙΔΚ/Φ. 
647/22641/11.8.92, ΔίΔΚ/Φ. 647/22642/11.8.92 και 
ΔΙΔΚ/Φ. 647/22643/11.8.92 αποφάσεις του Υπουργού 
Προεδρίας της Κυβέρνησης ήτοι α) διενέργειας διαγωνι¬ 
σμού για την προμήθεια αυτοκινήτων ειδικής κατασκευής 
β) αξιολόγησης των προσφορών και γ) παραλαβής των αυ¬ 
τοκινήτων ειδικής κατασκευής, μέχρι 10 κατ’ ανώτατο 
όριο και μέχρι πέντε ώρες κατά συνεδρίαση για κάθε επι¬ 
τροπή. 

Στους Προέδρους, τα μέλη και τους γραμματείς των 
ανωτέρω επιτροπών θα καταβληθεί αποζημίωση κατά τα 
οριζόμενα στο άρθρο 8 παρ. 1 του Ν. 1810 (88 δηλαδή το 
1/50 του βασικού μισθού του 23ου κλιμακίου για κάθε 
ώρα εργασίας πέρα από το κανονικό ωράριο. 

Η προκαλούμενη δαπάνη ανερχόμενη συνολικά στο 
ποσό των 500.000 περίπου θα βαρύνει τον προϋπολογι¬ 
σμό του Υπουργείου Προεδρίας της Κυβέρνησης, ΚΑΕ 
0515 ειδ. φορέας 05-110, στον οποίο υπάρχει σχετική 
πρόβλεψη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Φεβρουάριου 1993 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΥΦΥΠΟΥΡΓΟΣ ΟΙΚΟΝΟΜΙΚΟΝ 

Σ. ΚΟΥΒΕΛΑΣ ΚΩΝ. ΓΙΑΤΡΑΚΟΣ 

-♦- 

Αριθ. 7064 (3) 

Τροποποίηση Κανονισμού Εσωτερικής Υπηρεσίας του 

Πρωτοδικείου Ιωαννίνων. 

Η ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις του άρθρου 17 του Κώδικα οργανισμού 
δικαστηρίων και κατάστασης δικαστικών λειτουργών (Κυρ. 
Ν. 1756/1988) (ΦΕΚ 35/Α/26.2.1988), όπως αντικατα- 
στάθηκε από το άρθρο 5 του Ν. 1868/1989 (ΦΕΚ 230/Α/ 
10.10.1989). 

2. Το άρθρο 29Α του Ν. 1558/1985 όπως προσετέθη 
με το άρθρο 27 του Ν. 2081/1992 (ΦΕΚ 154/ 
10.9.1992). 

3. Το γεγονός ότι από τις διατάξεις αυτής της απόφασης 
δεν προκαλείται δαπάνη σε βάρος του Κρατικού προϋπο¬ 
λογισμού. 

4. Το έγγραφο του Πρωτοδικείου Ιωαννίνων με αριθμό 
20/1993, αποφασίζουμε: 

Κυρώνουμε την τροποποίηση του Κανονισμού της Εσω¬ 
τερικής Υπηρεσίας του Πρωτοδικείου Ιωαννίνων όπως 
διαμορφώθηκε με την απόφαση της Ολομέλειας του δικα¬ 
στηρίου αυτού με τον αριθμό 1/1993, η οποία έχει ως 
εξής: 

Για τους λόγους αυτούς 

Τροποποιεί και συμπληρώνει τον από 7.3.1991 κανονι¬ 
σμό εσωτερικής Υπηρεσίας του Πρωτοδικείου Ιωαννίνων 
και ορίζει επιπλέον ότι για την εκδίκαση των εκκρεμουσών 
ποινικών υποθέσεων το Πρωτοδικείο Ιωαννίνων συνεδριά¬ 
ζει: α) για την εκδίκαση ποινικών υποθέσεων αρμοδιότη¬ 
τας Μονομελούς Πλημμελειοδικείου, τη δεύτερη και τέ¬ 
ταρτη Τετάρτη ως και τη δεύτερη και τέταρτη Πέμπτη 

κάθε μήνα και β) για την εκδίκαση ποινικών υποθέσεων 
αρμοδιότητας Τριμελούς Πλημμελειοδικείου, τη δεύτερη, 
τρίτη και τέταρτη Δευτέρα ως και την τέταρτη Πέμπτη 
κάθε μήνα με τη συμμετοχή Δικαστικών Λειτουργών και 
Δικαστικών Υπαλλήλων από άλλες Δικαστικές Περιφέ¬ 
ρειες. 

Κρίθηκε και αποφασίστηκε στα Ιωάννινα στις 7 Ιανουα- 
ρίου 1993 και δημοσιεύτηκε στις 12 Ιανουάριου του ίδιου 
έτους. 

Ο Πρόεδρος Η Γραμματέας 

ΙΩΑΝΝΗΣ ΣΙΔΕΡΗΣ ΕΙΡΗΝΗ ΠΡΙΟΒΟΛΟΥ 

ΠΡΟΕΔΡΟΣ ΠΡΩΤΟΔΙΚΩΝ 

Τα Μέλη 

ΑΛΙΚΗ ΝΙΚΟΛΑΟΥ 
ΘΕΟΔΩΡΑ ΣΑΚΕΛΙΑ 
ΙΛΕΑΝΑ ΠΑΣΧΟΥ 
ΕΙΡΗΝΗ ΔΡΟΣΟΥ 
ΣΤΑΜΑΤΙΑ ΠΑΠΑΔΟΠΟΥΛΟΥ 
ΠΑΡΑΣΚΕΥΗ ΤΣΟΥΜΑΡΗ 
'-' ΠΡΩΤΟΔΙΚΕΣ 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Ιανουάριου 1993 

Η ΥΠΟΥΡΓΟΣ 

ΑΝΝΑ ΨΑΡΟΥΔΑ - ΜΠΕΝΑΚΗ 
-♦- 

Αριθ. οικ. 5616 (4) 

Τροποποίηση Κανονισμού Εσωτερικής Υπηρεσίας του 

Εφετείου Θεσσαλονίκης. 

Η ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις του άρθρου 17 του Κώδικα οργανισμού 
δικαστηρίων και κατάστασης δικαστικών λειτουργών (Κυρ. 
Ν. 1756/1988) (ΦΕΚ 35/Α/26.2.1988), όπως αντικατα- 
στάθηκε από το άρθρο 5 του Ν. 1868/1989 (ΦΕΚ 230/Α/ 
10.10.1989). 

2. Το άρθρο 29Α του Ν. 1558/1985 όπως προσετέθη 
με το άρθρο 27 του Ν. 2081/1992 (ΦΕΚ 154/ 
10.9.1992). 

3. Το γεγονός ότι από τις διατάξεις αυτής της απόφασης 

δεν προκαλείται δαπάνη σε βάρος του Κρατικού προϋπο¬ 
λογισμού. · 

4. Το έγγραφο του Εφετείου Θεσσαλονίκης με τον 
αριθμό 1354/18.12.1992, αποφασίζουμε: 

Κυρώνουμε την τροποποίηση του Κανονισμού της Εσω¬ 
τερικής Υπηρεσίας του Εφετείου Θεσσαλονίκης όπως 
διαμορφώθηκε με την απόφαση της Ολομέλειας του δικα¬ 
στηρίου αυτού με τον αριθμό 14/1992, η οποία έχει ως 
εξής: 

Για τους λόγους αυτούς 

Τροποποιεί μερικώς το άρθρο 42 υπό στοιχείο Β' του 
Κανονισμού Εσωτερικής Υπηρεσίας του Εφετείου Θεσ¬ 
σαλονίκης, ώστε το Τριμελές Εφετείο Κακουργημάτων να 
συνεδριάσει κατ’ εξαίρεση στις 30 Νοεμβρίου 1992 για 
την εκδίκαση των υποθέσεων που έχουν προσδιοριστεί 
την ημέρα αυτή. 

Η παρούσα ισχύει από 1 Οκτωβρίου 1992. 


Αποφασίστηκε και έγινε στην Θεσσαλονίκη την 30 Νο¬ 
εμβρίου 1992 και δημοσιεύτηκε την 17.12.1992. 

Ο Πρόεδρος Η Γραμματέας 

ΙΩΑΝΝΗΣ ΧΑΤΖΗΓΡΙΒΑΣ ΜΙΧΑΗΛ ΓΟΥΣΙΟΣ 

ΠΡΟΕΔΡΟΣ ΕΦΕΤΩΝ 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Ιανουαρίου 1993 

Η ΥΠΟΥΡΓΟΣ 

ΑΝΝΑ ΨΑΡΟΥΔΑ - ΜΠΕΝΑΚΗ 

-4- 

Αριθ. ΥΠΠΟ/ΔΙΛΑΠ/ΓΖ3478/4997 (5) 

Χαρακτηρισμός ως ιστορικού διατηρητέου μνημείου του 

κτιρίου ιδιοκτ. Ευδοξίας Κ. Ζαφείρη στη Μύρινα Λή¬ 
μνου. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις α) του Ν. 1558/85 «περί Κυβέρνησης 
και Κυβερνητικών Οργάνων» που δημοσιεύθηκε στο ΦΕΚ 
137/τ.Α/26.7.85. 

β) του άρθρου 52 του Ν. 5351/1932 «περί Αρχαιοτή¬ 
των». 

γ) του Ν. 1469/50 «περί προστασίας ειδικής κατηγορίας 
οικοδομημάτων και έργων τέχνης μεταγενεστέρων του 
1830».· 

δ) του Π.Δ. 941/77 «περί Οργανισμού του ΥΠΠΕ». 

ε) του Ν. 1943/91 «περί εκσυγχρονισμού της οργάνω¬ 
σης και λειτουργίας της Δημόσιας Διοίκησης, αναβάθμιση 
του προσωπικού της και άλλες συναφείς διατάξεις» που 
δημοσιεύθηκε στο ΦΕΚ 50/τ.Α/11.4.91. 

2. Την Διυπουργική απόφαση ΥΠΠΟ/ΓΝΟΣ/11536/ 
10.3.92 «Παράλληλη άσκηση αρμοδιοτήτων από τον 
Υπουργό Πολιτισμού και τους Προϊσταμένους Υπηρεσιών 
του ιδίου Υπουργείου». (ΦΕΚ 210/Τ.Β/24.3.92). 

3. Το Π.Δ. 161/26.4.84 (ΦΕΚ 54/Α/30.4.84) «περί 
ανακατανομής αρμοδιοτήτων των Υπουργείων ΥΠΠΕ-Υ- 
ΧΟΠ». 

4. Όλα τα στοιχεία του φακέλου. 

5. Την ομόφωνη γνωμοδότηση του Κεντρικού Συμβου¬ 
λίου Νεωτ. Μνημείων με αριθμό 26/15.10.92, αποφασί¬ 
ζουμε: 

Χαρακτηρίζουμε ως ιστορικό διατηρητέο μνημείο, σύμ¬ 
φωνα με τις διατάξεις του Ν. 1469/50, το κτίριο ιδιοκτη¬ 
σίας Ευδοξίας Κ. Ζαφείρη στην Μύρινα Λήμνου διότι είναι 
από τα πιο αξιόλογα και ελάχιστα δείγματα αρχιτεκτονικής 
με μικρασιατικές επιδράσεις, παρουσιάζει ιδιαίτερο μορ- 
φολογικό και αρχιτεκτονικό ενδιαφέρον και είναι σημα¬ 
ντικό για τη μελέτη της ιστορίας της αρχιτεκτονικής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Ιανουαρίου 1993 

Η ΥΠΟΥΡΓΟΣ 

ΝΤΟΡΑ ΜΠΑΚΟΓΙΑΝΝΗ 

Αριθ. ΥΠΠΟ/ΔΙΛΑΠ/Γ/1794/34357 (6) 

Χαρακτηρισμός ως έργου τέχνης που χρειάζεται ειδική 
κρατική προστασία του κτιρίου ιδιοκτ. Γεωργίου - Ελέ¬ 
νης - Ευθυμίου Ντάλλα,στην οδό Μακεδονίας 30 στην 
Αθήνα. 

Η ΥΠΟΥΡΓΌΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις α) του Ν. 1558/85 «περί Κυβέρνησης 
και Κυβερνητικών Οργάνων» που δημοσιεύθηκε στο ΦΕΚ 
137/τ.Α/26.7.85. 

β) του άρθρου 52 του Ν. 5351/1932 «περί Αρχαιοτή¬ 
των». 

γ) του Ν. 1469/50 «περί προστασίας ειδικής κατηγορίας 
οικοδομημάτων και έργων τέχνης μεταγενεστέρων του 
1830». 

δ) του Π.Δ. 941/77 «περί Οργανισμού του ΥΠΠΕ». 
ε) του Ν. 1943/91 «περί εκσυγχρονισμού της οργάνω¬ 
σης και λειτουργίας της Δημόσιας Διοίκησης, αναβάθμιση 
του προσωπικού της και άλλες συναφείς διατάξεις» που 
δημοσιεύθηκε στο ΦΕΚ 50/τ.Α/11.4.91. 

2. Την Διυπουργική απόφαση ΥΠΠΟ/ΓΝΟΣ/11536/ 

10.3.92 «Παράλληλη άσκηση αρμοδιοτήτων από τον 
Υπουργό Πολιτισμού και τους Προϊσταμένους Υπηρεσιών 
του ιδίου Υπουργείου» (ΦΕΚ 210/τ.Β/24.3.92). 

3. Το Π.Δ. 161/26.4.84 (ΦΕΚ 54/Α/30.4.84) «περί 
ανακατανομής αρμοδιοτήτων των Υπουργείων ΥΠΠΕ-Υ- 
ΧΟΠ». 

4. Όλα τα στοιχεία του φακέλου. 

5. Την ομόφωνη γνωμοδότηση του Κεντρικού Συμβου¬ 
λίου Νεωτ: Μνημείων με αριθμό 15/28.5.92, αποφασί¬ 
ζουμε: 

Χαρακτηρίζουμε ως έργο τέχνης που χρειάζεται ειδική 
κρατική προστασία σύμφωνα με τις διατάξεις του Ν. 
1469/50. το κτίριο ιδιοκτησίας Γ εωργίου Ελένης - Ευθυ¬ 
μίου Ντάλλα στην οδό Μακεδονίας 30 στην Αθήνα, διότι 
αποτελεί χαρακτηρισμό δείγμα νεοκλασσικού κτιρίου των 
αρχών του αιώνα με εκλεκτικιστικές επιδράσεις. 

Ιδιαίτερο ενδιαφέρον παρουσιάζουν και τα επί μέρους 
μορφολογικά στοιχεία του κτιρίου, όπως είναι π.χ. οι πα¬ 
ραστάσεις με τα δωρικά επίκρανα και τα επιστήλια στις 
δύο εισόδους, τα χυτοσίδηρό κιγκλιδώματα και τα μαρμά¬ 
ρινα φουρούσια στους εξώστες, οι κορνίζες των ανοιγμά¬ 
των του ορόφου, το γείσο και οι γεισίποδες της στέγης και 
άλλα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Ιανουάριου 1993 

Η ΥΠΟΥΡΓΟΣ 

ΝΤΟΡΑ ΜΠΑΚΟΠΑΝΝΗ 
-♦- 

Αριθ. ΥΠΠΟ/ΔΙΛΑΠ/Γ/3737/4706 (7) 

Χαρακτηρισμός ως ιστορικού διατηρητέου μνημείου τού 
βιομηχανικού συγκροτήματος βιομηχανικής Α.Ε. στην 
οδό Εθν. Άμυνας στη Δράμα (παγοποιείο). 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις α) του Ν. 1558/85 «περί Κυβέρνησης 
και Κυβερνητικών Οργάνων» που δημοσιεύθηκε στο ΦΕΚ 
137/τ.Α/26.7.85. 


β) του άρθρου 52 του Ν. 5351/1932 «περί Αρχαιοτή¬ 
των». 

γ) του Ν. 1469/50 «περί προστασίας ειδικής κατηγορίας / 
οικοδομημάτων και έργων τέχνης μεταγενεστέρων του 
1830». 

δ) του Π.Δ. 941/77 «περί Οργανισμού του ΥΠΠΕ». 

ε) του Ν. 1943/91 «περί εκσυγχρονισμού της οργάνω¬ 
σης και λειτουργίας της Δημόσιας Διοίκησης, αναβάθμιση 
του προσωπικού της και άλλες συναφείς διατάξεις» που 
δημοσιεύθηκε στο ΦΕΚ 50/τ.Α/11.4.91. 

• V 

2. Τη,ν Διυπουργική απόφαση ΥΠΠΟ/ΓΝΟΣ/11536/ 

10.3.92 «Παράλληλη άσκηση αρμοδιοτήτων από τον 
Υπηυργ'ό Πολιτισμού και τους Προϊσταμένους Υπηρεσιών 
του ιδίου Υπουργείου» (ΦΕΚ 210/τ.Β/24.3.92). 

3. Το Π.Δ. 161/26.4.84 (ΦΕΚ 54/Α/30.4.84) «περί 
ανακατανομής αρμοδιοτήτων των Υπουργείων ΥΠΠΕ-Υ- 
ΧΟΠ». 

4. Την ΥΑ ΥΠΠΟ/ΔΙΛΑΠ/Γ/2028/39821 /20.8.92 περί 
χαρακτηρισμού των αποθηκών του συγκροτήματος. 

5. Όλα τα στοιχεία του φακέλου. 

6. Την ομόφωνη γνωμοδότηση του Κεντρικού Συμβου¬ 
λίου Νεωτ. Μνημείων με αριθμό 15/28.5.92, αποφασί¬ 
ζουμε: 

Χαρακτηρίζουμε ως ιστορικό διατηρητέο μνημείο, σύμ¬ 
φωνα με τις διατάξεις του Ν. 1469/50 το βιομηχανικό συ¬ 
γκρότημα (παγοποιείο) «Βιομηχανική Α.Ε.» στην οδό Εθν. 
Άμυνας στη Δράμα, το οποίο περιλαμβάνει τα κτίρια (α), 
(β), (Υ). (δ), (ε), (ζ), (θ), (ι) σύμφωνα με το συνημμένο τοπο- 
γραφικό. 

Οι αποθήκες του συγκροτήματος - κτίρια (η) - έχουν 
χαρακτηρισθεί ως ιστορικά διατηρητέα μνημεία με την ΥΑ 
ΥΠΠΟ/ΔΙΛΑΠ/Γ/2018/39821/20.8.92. Πρόκειται για 
αξιόλογο βιομηχανικό συγκρότημα της τρίτης δεκαετίας 
του αιώνα, ρε χαρακτηριστική τεχνοτροπία στα αρχιτεκτο¬ 
νικά και μορφολογικά του στοιχεία. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Ιανουάριου 1993 

Η ΥΠΟΥΡΓΟΣ 

ΝΤΟΡΑ ΜΠΑΚΟΠΑΝΝΗ 

-♦- 

Αριθ. ΥΠΠΟ/ΑΡΧ/Β1 /Φ38/53384/1073 (8) 

Ανακοίνωση, αρχαίου μνημείου (βυζαντινό φρούριο Κοιν. 

Μαλαθύρου Κισάμου Χανιών). 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Την Υ.Α. ΥΠΠΟ/ΓΝΟΣ/49095/30.10.91 (ΦΕΚ 987/ 
Β728.11.91 & ΦΕΚ 17/Β716.1.92) «Μεταβίβαση αρμο¬ 
διοτήτων κ.λπ.». 

2. Τις διατάξεις του Κ.Ν. 5351/32 «Περί Αρχ/των» (άρ¬ 
θρα 2 & 50). 

3. Την ομόφωνη γνωμοδότηση του Τοπικού Συμβουλίου 
Δυτ. Κρήτης, όπως αυτή διατυπώθηκε στην αριθμ. 3/ 

5.10.92 Συνεδρία του, ανακοινώνουμε: 

Ότι είναι βυζαντινό μνημείο το κάστρο, που βρίσκεται 
στην Κοινότητα Μαλαθύρου Κισάμου Χανιών. 

Η παρούσα να δημοσιευθεί στην Εφημερίδα της Κυβερ- 
νήσεως. 

Αθήνα, 26 Ιανουάριου 1993 

Με εντολή Υπουργού 
Ο Προϊστάμενος 
Ν. ΖΙΑΣ 

-♦- 

Αριθ. οικ, 10458 (9) 

Εποπτεία εφαρμογής συστήματος Κάρτας Ελέγχου Καυ¬ 
σαερίων (Κ.Ε.Κ.) - Κριτήρια επιλογής αναδόχου. 

ΟΙ ΥΠΟΥΡΓΟΙ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 
ΚΑΙ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Το άρθρο 3, (παρ. 5) του Ν. 2052/92 (ΦΕΚ 94 Α') 
«Μέτρα για την αντιμετώπιση του νέφους και πολεοδομι- 
κές ρυθμίσεις». 

2. Την Κ.Υ.Α. 10379/3712/92 «Όροι και προϋποθέ¬ 
σεις εξουσιοδότησης συνεργείου επισκευής οχημάτων 
και κέντρου ελέγχου για χορήγηση της κάρτας ελέγχου 
καυσαερίων» (ΦΕΚ 710Β792). 

3. Την Κ.Υ.Α. 97321/3341/92 «Μορφή και περιεχό¬ 
μενο Κάρτας Ελέγχου Καυσαερίων» (ΦΕΚ 640Β792). 

4. Την υπ’ αρ. πρ. Υ. 1958/22.12.92 κοινή απόφαση του 
Πρωθυπουργού και του Υπουργού Περιβάλλοντος, Χωρο¬ 
ταξίας και Δημοσίων Έργων «Ανάθεση αρμοδιοτήτων 
στους Υφυπουργούς ΠΕΧΩΔΕ Χρήστο Κατσιγιάννη και 
Γεώργιο Βουλγαράκη» (ΦΕΚ 744Β724.12.92). 

5. Τις διατάξεις του άρθρου 29 Α' του Ν. 1558/1985 
όπως αυτό προστέθηκε με το άρθρο 27 του Ν. 2081 /1992 
(Α''ΐ54) και το γεγονός ότι από τις διατάξεις αυτής της 
απόφασης δεν προκαλείται δαπάνη σε βάρος του κρατι¬ 
κού προϋπολογισμού, αποφασίζουμε: 

Άρθρο 1 

Η εποπτεία της οργανώσεως και της καλής λειτουργίς 
του συστήματος εφαρμογής της Κάρτας Ελέγχου Καυσα¬ 
ερίων ανατίθεται σε φορέα, ο οποίος μπορεί να είναι και 
Νομικό Πρόσωπο Ιδιωτικού Δικαίου, κερδοσκοπικού ή και 
μη κερδοσκοπικού χαρακτήρα, εφ' όσον είναι εξειδικευ- 
μένο σε θέματα αυτοκινήτου και διαθέτει αφ’ ένός ανά¬ 
λογή εμπειρία περί το αντικείμενο, αφ’ ετέρου την κατάλ¬ 
ληλη τεχνική υποδομή. Η εποπτεία ασκείται επί των εξου¬ 
σιοδοτημένων συνεργείων και Κέντρων Ελέγχου βάσει 
της υπ’ αρ. ί 03079/3712/92 Κ.Υ.Α. εκτείνεται δε σε όλη 
τη Χώρα. Μετά του φορέως υπογράφεται σύμβαση 
ύστερα από τήρηση της κατωτέρω αναφερομένης διαδι¬ 
κασίας. Τα εξουσιοδοτημένα συνεργεία και τα Κέντρα 
Ελέγχου χορηγούν Κάρτα Ελέγχου Καυσαερίων στον ιδιο¬ 
κτήτη του ελεγχθέντος αυτοκινήτου. 

Άρθρο 2 

Τρόπος και διαδικασία εφαρμογής της εποπτείας 

Η κατά το προηγούμενο άρθρο εποπτεία του συστήμα¬ 
τος χορηγήσεως Κάρτας Ελέγχου Καυσαερίων περιλαμ¬ 
βάνει κάθε πράξη και ενέργεια, η οποία συμβάλλει στην 
ολοκληρωμένη, σωστή και αποδοτική λειτουργία του συ¬ 
στήματος. 

Ειδικώτερα περιλαμβάνει: 


Α. Ελεγχο εξουσιοδοτημένων συνεργείων και Κέντρων 
Ελέγχου. 

Ο έλεγχος αυτός συνίσταται στην επί τόπου εξακρί¬ 
βωση και επιβεβαίωση περί του ότι ετηρήθησαν και τηρού¬ 
νται οι προϋποθέσεις οργανώσεως, στελεχώσεως, εγκα¬ 
ταστάσεων και εξοπλισμού, με τη συνδρομή των οποίων 
χορηγήθηκε η εξουσιοδότηση έκδοσης της Κ.Ε.Κ. στη 
βαθμονόμηση (καλιμπράρισμα) των οργάνων μέτρησης, 
στην πιστοποίηση της τήρησης της ορθής μεθοδολογίας 
μετρήσεως, στη λήψη των στοιχείων του μηχανογραφημέ¬ 
νου αρχείου του Συνεργείου ή Κέντρου Ελέγχου και στον 
Ελεγχο του εγκαίρου εφοδιασμού του κάθε συνεργείου 
και των Κέντρων Ελέγχου με τον απαραίτητο αριθμό 
Κ.Ε.Κ. Ο έλεγχος θα γίνεται από κινητό συνεργείο ελέγ¬ 
χου και διακριβώσεως του φορέα εποπτείας, με πλήρη 
εξοπλισμό ελέγχου καυσαερίων εφαρμόζοντας διατάξεις 
προτύπων για τη διακρίβωση της πληρότητας και καταλλη¬ 
λότητας των οργάνων, με μηχανογραφικό σύστημα αντι¬ 
γραφής των στοιχείων και με αυτοδύναμη ηλεκτροπαρα¬ 
γωγή. Το κινητό συνεργείο θα στελεχώνεται από ειδικευ¬ 
μένο τεχνικό μέσης ή ανωτέρας σχολής ή αντιστοίχου 
εμπειρίας και από ένα βοηθό. 

Β. Έλεγχο «Πεδίου». 

Ο έλεγχος αυτός θα γίνεται επί των κυκλοφορούντων 
οχημάτων καθημερινώς, ώστε σε ετήσια βάση να ελέγχε¬ 
ται τουλάχιστον το 10% των κυκλοφορούντων και εφοδια¬ 
σμένων με Κ.Ε.Κ. οχημάτων, θα περιλαμβάνει μέτρηση 
εκπεμπομένων ρύπων, έλεγχο των δεδομένων της Κ.Ε.Κ. 
ώστε να εξακριβώνεται αφ’ ενός μεν η αξιοπιστία του συ¬ 
στήματος και των εξουσιοδοτημένων συνεργείων και Κέ¬ 
ντρων Ελέγχου αφ’ ετέρου δε να αποθαρρύνεται οποιαδή¬ 
ποτε πρόθεση επέμβασης στο σύστημα καύσης και εξα¬ 
γωγής των καυσαερίων μετά τον εφοδιασμό του οχήματος 
με την Κ.Ε.Κ. 

Γ. Συλλογή, καταχώρηση και επεξεργασία όλων των 
πληροφοριών με τις οποίες τροφοδοτείται από τους εκδό¬ 
τες και ελεγκτές η Κ.Ε.Κ. 

Παράλληλα ο φορέας εποπτείας δημιουργεί τράπεζα 
δεδομένων, η οποία περιλαμβάνει το σύνολο των οχημά¬ 
των της περιοχής αρμοδιότητάς του κατά κατηγορία, ηλι¬ 
κία, τεχνολογία, κυβισμό κινητήρα και εκπεμπομένους ρύ¬ 
πους, καθώς και κάθε άλλο δεδομένο, που κρίνεται πρό¬ 
σφορο για την αποτελεσματική λειτουργία του συστήμα¬ 
τος. ·"’ 

Δ. Εισήγηση στην αρμόδια αρχή για την επιβολή κυρώ¬ 
σεων στους εκδότες της Κ.Ε.Κ. με βάση τα στοιχεία που 
προέκυψαν αφ’ ενός εκ των τυχαίων ελέγχων «ΠΕΔΙΟΥ» 
και αφ’ ετέρου εκ των περιοδικών αυτοψιών στα καταστή¬ 
ματα έκδοσης της Κ.Ε.Κ., καθώς και εισήγηση στην αρμό¬ 
δια αρχή για την επιβολή κυρώσεων στους εκδότες της 
Κ.Ε.Κ. με βάση τηρούμενο μητρώο συμπεριφοράς τού¬ 
των. 

Ε. Συνεχή ενημέρωση των χρηστών και εκπαίδευση των 
εξουσιοδοτημένων συνεργείων, Κέντρων Ελέγχου και 
ελεγκτών Κ.Ε.Κ. Το έργο αυτό πραγματώνεται δια τακτι¬ 
κών καί εκτάκτων εκπαιδευτικών προγραμμάτων, διανο¬ 
μής εντύπου υλικού και διά των ΜΜΕ και του Τύπου. 

ΣΤ. Εποπτεία στην περιφέρεια και στην Αθήνα, η οποία 
ασκείται μέσω υποκαταστημάτων και γραφείων του φο¬ 
ρέως ελέγχου, τα οποία είναι απευθείας (οπ Ιίπο) συνδεδε- 
μένα με τον Κεντρικό Υπολογιστή του μηχανογραφικού 
κέντρου του φορέως με τη χρησιμοποίηση του Ελληνικού 

Δικτύου Μεταφοράς Δεδομένων (ΗβΙΙεερεοΚ). 

Ζ. Ενημέρωση των συναρμοδΐων Υπουργείων και Υπη¬ 
ρεσιών σε τακτά χρονικά διαστήματα με υποβολή σχετικής 
έκθεσης. 

Αρθρο 3 

Κριτήρια επιλογής αναδόχου 

Κριτήρια για την επιλογή του Φορέα Εποπτείας της 
Κ.Ε.Κ. αποτελούν: 

1. Η πολυετής εμπειρία στη διαχείριση θεμάτων σχετι- 
ζομένων με την τεχνική υποστήριξη αυτοκινήτων. 

2. Η ύπαρξη ευρέως δικτύου υποκαταστημάτων ή γρα¬ 
φείων ή σημείων ελέγχου σε όλη την Ελλάδα. 

3. Η διάθεση ικανού αριθμού αυτοκινούμενων συνερ¬ 
γείων τεχνικής υποστήριξης σε όλη τη χώρα, μέρος των 
οποίων θα ενσωματωθεί στο θεσμό ελέγχου και επο¬ 
πτείας της Κ.Ε.Κ. 

4. Η γνώση σε ικανοποιητικό βαθμό της ιδιαιτερότητας 
επικοινωνία τόσο απέναντι στους χρήστες αυτοκινήτων, 
όσο και απέναντι στα Κέντρα Ελέγχου και στα ιδιωτικά συ¬ 
νεργεία επισκευής και συντήρησης αυτών. 

5. Η κατά το δυνατόν ύπαρξη κεντρικής οργάνωσης, 
από την οποία θα μπορούσαν να αντληθούν στελέχη, τα 
οποία θα ενταχθούν στον Φορέα Ελέγχου. 

6. Η συνδρομή δόκιμης εμπειρίας σε θέματα μέτρησης 
ρύπων αυτοκινήτων. 

7. Η σχετική με το αυτοκίνητο εμιΤειρία σε μηχανογρα¬ 
φικό σύστημα (δημιουργία - ανάλυση αρχείων). 

8. Η μη διατήρηση υπό του φορέως συνεργείων εκδό- 
σεως Κ.Ε.Κ. ή σχετικών Κέντρων Ελέγχου και η μη ύπαρξη 
οποιοσδήποτε άλλης αμέσου ή εμμέσου σχέσεως προς 
τοιαύτα συνεργεία και Κέντρα Ελέγχου, είτε του ίδιου του 
φορέως είτε των κυρίων μετόχων είτε των διοικούντων 
αυτόν. 

Άρθρο 4 

Διαδικασία επιλογής αναδόχου 

Για την επιλογή του αναδόχου ακολουθείται η παρα¬ 
κάτω διαδικασία: 

Δημοσιεύεται πρόσκληση εκδήλωσης ενδιαφέροντος 
δύο φορές σε δύο ημερήσιες εφημερίδες των Αθηνών και 
δύο της θεσ/κης, με την οποία καλούνται οι ενδιαφερόμε¬ 
νοι να υποβάλουν στην αρμόδια υπηρεσία του Υπουρ¬ 
γείου, Περιβάλλοντος, Χωροταξίας και Δημοσίων Έργων 
αίτηση συμμετοχής με σχετικό φάκελλο προσόντων, μέσα 
σε 20 μέρες από την τελευταία δημοσίευση. Στην πρό¬ 
σκληση εκδήλωσης ενδιαφέροντος γίνεται αναφορά και 
στην ύπαρξη σχετικού τεύχους συγγραφής υποχρεώσεων, 
το οποίο διατίθεται στους ενδιαφερομένους από τις προα- 
ναφερόμενες αρμόδιες υπηρεσίες. Στην πρόσκληση εκ¬ 
δήλωσης ενδιαφέροντος καθορίζονται, πέραν των οικονο¬ 
μικών όρων υπό τους οποίους κρίνεται συμφέρουσα για το 
Δημόσιο η κάθε πρόταση και άλλα στοιχεία, τα οποία μπο¬ 
ρούν να βαρύνουν για την τελική επιλογή και ανάδειξη του 
αναδόχου. Η αξιολόγηση των αιτήσεων που υποβάλλονται 
και των φακέλλων προσόντων, που τις συνοδεύουν, γίνε¬ 
ται από τριμελή επιτροπή αποτελούμενη από δύο γενικούς 
διευθυντάς του ΥΠΕΧΩΔΕ και τον αρμόδιο Γενικό Διευθυ¬ 
ντή του Υπουργείου Μεταφορών - Επικοινωνιών, η οποία 
συγκροτείται με κοινή απόφαση των συναρμοδΐων Υπουρ¬ 
γών Περιβάλλοντος και Μεταφορών - Επικοινωνιών. Η 
Επιτροπή προβαίνει στην αξιολόγηση, των αιτήσεων και 


των σχετικών φακέλλων με βάση τα κριτήρια επιλογής του 
άρθρου 3 και υποβάλλει την εισήγησή της στον Υφυ¬ 
πουργό Περιβάλλοντος του ΥΠΕΧΩΔΕ και στον Υπουργό 
Μεταφορών και Επικοινωνιών, οι οποίοι με Κοινή Από¬ 
φασή τους προβαίνουν στην τελική επιλογή του αναδό¬ 
χου. 

Άρθρο 5 
Όροι Σύμβασης 

Με τον ανάδοχο υπογράφεται σύμβαση, οι όροι της 
οποίας περιλαμβάνουν μεταξύ των άλλων: 

- Έναρξη ισχύος και χρονοδιάγραμμα εφαρμογής. 

- Αναλυτική περιγραφή εποπτικού έργου. 

- Την αναγκαία υλικοτεχνική υποδομή, όπως: γραφεία, 
μηχανογράφηση, αυτοκινούμενα εργαστήρια ελέγχου εκ¬ 
πομπών καυσαερίων, εργαστήριο βαθμονόμησης, αίθου¬ 
σες και υλικό εκπαίδευσης κ.λπ. 

- Την οργανωτική δομή του φορέα και τις υποχρεώσεις 
τούτου. 

- Τον τρόπο και τη διαδικασία οικονομικού ελέγχου του 
φορέα. 

- Τον τρόπο και τις διαδικασίες τακτικής ενημέρωσης 
των αρμοδίων Υπουργείων για την πορεία εφαρμογής του 
συστήματος. 

- θέματα καταγγελίας της σύμβασης, διαιτησίας και εγ¬ 
γυήσεων. 

Άρθρο 6 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Φεβρουάριου 1993 

01 ΥΠΟΥΡΓΟΙ 

ΥΦΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 

ΚΑΙ ΔΗΜΟΣΙΩΝ ΕΡΓΩΝ ΜΕΤΑΦΟΡΩΝ & ΕΠΙΚΟΙΝΩΝΙΩΝ 

Γ. Α. ΒΟΥΛΓΑΡΑΚΗΣ θ. ΑΝΑΓΝΟΣΤΟΠΟΥΛΟΣ 

-♦- 

Αριθ. 337 (10) 

Σύσταση Δημοτικής Επιχείρησης Δημοτικό θέατρο Ρεθύ- 
μνου - Ερωφίλη στο Δήμο Ρεθύμνης. 

Ο ΝΟΜΑΡΧΗΣ ΡΕΘΥΜΝΗΣ 
Έχοντας υπόψη: 

1. Τις διατάξεις της παρ. 3 του άρθρου 260 του Π.Δ. 
323/89 (Δημοτικός και Κοινοτικός Κώδικας). 

2. Το Π.Δ. 250/89 (ΦΕΚ 118/Α/89), που αφορά τη με¬ 
ταβίβαση αρμοδιοτήτων του Υπουργού Εσωτερικών στους 
Νομάρχες. 

3. Την αριθ. 85050/29.11.84 εγκύκλιο του Υπουργείου 
Εσωτερικών «Νέες ρυθμίσεις για τις Δημοτικές και Κοινο¬ 
τικές επιχειρήσεις και γενικά για την επιχειρηματική δρα¬ 
στηριότητα των ΟΤΑ, ΤΕΔΚ και ΚΕΔΚΕ με το Νόμο 1416/ 
1984. 

4. Τις αποφάσεις του Δημοτικού Συμβουλίου Ρεθύμνης 
με αριθμούς 345/92 (ορθή επανάληψη) & 346/92 καθώς 
και το 5574/26.10.92 έγγραφο του Δήμου Ρεθύμνης. 

5. Την αριθ. 25027/9.4.84 απόφαση του Υπουργού 
Εσωτερικών, αποφασίζουμε: 

1. Συνιστάται στο Δήμο Ρεθύμνης του Νομού Ρεθύμνης 
Δημοτική Επιχείρηση με την επωνυμία «θέατρο ΕΡΩ- 
ΦΙΛΗ», ως ίδιο νομικό πρόσωπο ιδιωτικού δικαίου το οποίο 

διέπεται από τις διατάξεις των άρθρων 260 έως 275 και 
287 του Π.Δ. 323/89 (Δημοτικός και Κοινοτικός Κώδι¬ 
κας). 

2. Σκοπός της Επιχείρησης είναι η δημιουργία και λει¬ 
τουργία Δημοτικού θεάτρου (με ένα πυρήνα ερασιτεχνών 
ηθοποιών της πόλης μας αρχικά) για την προβολή και ανά¬ 
πτυξη της θεατρικής τέχνης και παραγωγής και την τό¬ 
νωση της πολιτιστικής ζωής του Ρεθύμνου. 

3. Η Επιχείρηση διοικείται από επταμελές (7) Διοικητικό 
Συμβούλιο που τα μέλη του ορίζονται μαζί με αναπληρω¬ 
τές από το Δημοτικό Συμβούλιο. 

Από τα μέλη του Διοικητικού Συμβουλίου, δύο (2) είναι 
αιρετοί εκπρόσωποι του Δήμου, ένας (1) είναι εκπρόσω¬ 
πος των εργαζομένων στην επιχείρηση, αν αυτή εκπροσω¬ 
πεί περισσότερους από είκοσι εργαζομένους, ένας (1) 
είναι εκπρόσωπος κοινωνικού φορέα και τα υπόλοιπα τρία 
(3) ή τέσσερα (4) μέλη είναι δημότες ή κάτοικοι του Δήμου 
Ρεθύμνου, που έχουν πείρα ή γνώσεις σχετικές με το αντι¬ 
κείμενο της επιχείρησης. 

4. Η θητεία του Δ.Σ. ακολουθεί τη θητεία του Δημοτικού 
Συμβουλίου. 

5. Η διάρκεια της επιχείρησης είναι ενενήντα εννέα (99) 
χρόνια από τη δημοσίευση της απόφασης στην Εφημερίδα 
της Κυβερνήσεως. 

6. Έδρα της Επιχείρησης είναι η πόλη του Ρεθύ¬ 
μνου. 

7. Για την εξασφάλιση της λειτουργίας της Επιχείρησης 
ο Δήμος Ρεθύμνου θα παράσχει οικονομική ενίσχυση και 
χορήγηση των αναγκαίων για την εκπλήρωση των σκοπών 
της ειδών, ως κάτωθι: 

Α. Διάφορα είδη, όπως ηλεκτρολογικό υλικό, κοστού¬ 
μια, είδη γραφείου κ.λπ. 

Β. Μετρητά, τουλάχιστον 1.000.000 δρχ. ετησίως. 

8. Πόροι της Επιχείρησης είναι τα έσοδα από τη λει¬ 
τουργία του θεάτρου και γενικά από την άσκηση της δρα- 
στηριότητάς της, οι πρόσοδοι από την περιουσία της, δά¬ 
νεια, κληρονομιές, εισφορές, δωρεές, επιχορηγήσεις του 
ΥΠ.ΠΟ. και λοιπές επιχορηγήσεις. 

9. Η επιχείρηση διαλύεται: 

α) με απόφαση του Δημοτικού Συμβουλίου, που λαμβά- 
νεται κατά απόλυτη πλειοψηφία των μελών του 
β) όταν λήξει χωρίς να παραταθεί η διάρκεια της Επιχεί¬ 
ρησης και 

γ) σε περίπτωση πτώχευσης της Επιχείρησης. 

Τη διάλυση της Επιχείρησης ακολουθεί η εκκαθάριση. 
Εκτός από την περίπτωση της πτώχευσης η εκκαθάριση 
γίνεται από εκκαθαριστές που ορίζονται από το Δημοτικό 
Συμβούλιο. Στην εκκαθάριση διεκπεραιώνονται οι εκκρε¬ 
μείς υποθέσεις, εισπράττονται οι απαιτήσεις, ρευστο- 
ποιείται η περιουσία και πληρώνονται χρέη της Επιχείρη¬ 
σης. Το υπόλοιπο περιέρχεται στο Δήμο Ρεθύμνου. 

10. Η συγκρότηση, η λειτουργία και οι αρμοδιότητες των 
οργάνων διοίκησης, η οργάνωση, η λειτουργία, η διαχεί¬ 
ριση και η εποπτεία της Επιχείρησης διέπονται από τις 
σχετικές, με τις δημοτικές και κοινοτικές επιχειρήσεις, 
διατάξεις του ΔΚΚ (Π.Δ. 323/89, ΦΕΚ Α' 146/1.6.89, άρ- 
3ρα 260-275). 

11. Από τις διατάξεις της απόφασης αυτής προκαλείται 
δαπάνη σε βάρος πρ/σμού του Δήμου Ρεθύμνης ύψους 
1.000.000 δρχ. περίπου για το τρέχον οικον. έτος και του¬ 
λάχιστο 1.000.000 δρχ. περίπου για καθένα από τα επό- 
■ενα οικον. έτη το οποίο θα αυξάνεται ανάλογα με την οί¬ 


κον. δυνατότητα του Δήμου. 

12. Για την ανωτέρω δαπάνη έχει εγγράφει πίστωση 
στον πρ/σμό του Δήμου Ρεθύμνης ύψους 1.000.000 δρχ. 
με τα στοιχεία Κ.Α. 02.9α «Ίδρυση Νομικού Προσώπου 
Δημοτικού θεάτρου». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ρέθυμνο, 26 Ιανουάριου 1993 

Ο Νομάρχης 
ΠΑΝΑΓΙΩΤΗΣ ΚΛΑΔΟΣ 

-4- 

Αριθ. ΔΙΒΜ/Φ24,110/69 ( 11 ) 

Χορήγηση άδειας μεταλλευτικών ερευνών στο Ν. Ροδό¬ 
πης. 

Ο ΝΟΜΑΡΧΗΣ ΡΟΔΟΠΗΣ 

Με τη ΔΙΒΜ/Φ24.110/69/28.1.93 απόφαση του Νο¬ 
μάρχη Ροδόπης, που εκδόθηκε σύμφωνα με τις διατάξεις 
του Ν.Δ/τος 210/73, χορηγήθηκε στον Πλουμή Χατζηαγ- 
γέλου του Κωνσταντίνομ, κάτοικο Θεσσαλονίκης - οδός 
Π.Π. Γερμανού αρ. 41 Α', ύστερα από σχετική αίτησή του 
με ημερομηνία 28.8.92, που καταχωρήθηκε στο Ειδικό Βι¬ 
βλίο Μεταλλείων με Α.Β.Μ. 470, άδεια μεταλλευτικών 
ερευνών στην περιοχή των κοινοτήτων Δαρμένης και Δρο¬ 
σιάς του Νομού Ροδόπης, σε χώρο εκτάσεως 9.372,50. 
στρεμμάτων, που περιλαμβάνει δύο (2) τμήματα τα οποία 
έχουν τα εξής όρια: 

ΤΜΗΜΑ Ιον: (έκτασης 907,50 στρεμμάτων) 

1. Τ.Σ. Α Α.Σ. Χ=+15.700 Ψ=- 4.800 και από εκεί στο 

2. Τ.Σ. ΒΑ.Σ.Χ=+19.000 Ψ=- 5.000 » » » » 

3. Τ.Σ. Γ Α.Σ. Χ=+18.700 Ψ=- 5.250 » » 

4. Τ.Σ. Δ Α.Σ. Χ=+15.700 Ψ=- 5.100 » » » » 

5. Τ.Σ. Ν Α.Σ. Χ=+15.600 Ψ=- 5.100 » » » » 

αρχικό Τ.Σ. Α. 

ΤΜΗΜΑ 2ον: (έκτασης 8.465 στρεμμάτων) 

1. Τ.Σ. Ζ Α.Σ. Χ=+16.300 Ψ=- 8.800 και από εκεί στο 

2. Τ.Σ. Η Α.Σ. Χ=+18.300 ψ=-11.300 » » » » 

3. Τ.Σ. θ Α.Σ. Χ=+16.000 Ψ=-11.000 » » » » 

4. Τ.Σ. I Α.Σ. Χ=+15.900 Ψ=-10.700 » » 

5. Τ.Σ.Κ Α.Σ. Χ=+13.200 Ψ=-10.600 » » 

6. Τ.Σ. Λ Α.Σ. Χ=+13.500 Ψ=-10.000 » » 

7. Τ.Σ. Μ Α.Σ. Χ=+16.700 Ψ=- 6.850 » » » „ 

αρχικό Τ.Σ. Ζ. 

Από τη ζητηθείσα έκταση περικόπηκε τμήμα έκτασης 
317,5 στρεμμάτων, ως συμπίπτον με την υπ’ Α.Β.Μ. 416 
Α.Μ.Ε. για την οποία έχει υποβληθεί αίτηση για οριστική 
παραχώρηση, που έχει τα εξής όρια: 

1. Τ.Σ. Δ Α.Σ. Χ=+15.700 Ψ=- 5.100 και από εκεί στο 

2. Τ.Σ. Ε Α.Σ. Χ=+16.800 Ψ=- 6.700 » » » » 

3. Τ.Σ. Ζ Α.Σ. Χ=+16.300 Ψ=- 8.800 » » » » 

4. Τ.Σ. Μ Α.Σ. Χ=+16.700 Ψ=- 6.850 » » » » 

5. Τ.Σ. Ν Α.Σ. Χ=+15.600 Ψ=- 5.100 » » 

αρχικό Τ.Σ. Δ. 

Οι αζιμουθιακές συντ/γμένες των ορίων των ανωτέρω 
χώρων αναφέρονται στο κέντρο φύλλου του Επιτελικού 
Χάρτη ΚΟΜΟΤΗΝΗ, κλίμαξ 1:100.000, όπου Ι_ = 41° 15' 
και Μ = + 1° 45'. 

Η παρούσα να δημοσιευθεί στην Εφημερίδα της Κυβερ- 
νήοεως. 

Κομοτηνή, 28 Ιανουάριου 1993 

Ο Νομάρχης 
ΔΙΟΝ. ΚΑΡΑΧΑΛΙΟΙ 

-♦- 

Αριθ. ΔΙΒΜ/Φ24.107/68 02) 

Χορήγηση άδειας μεταλλευτικών ερευνών στο Ν. Ροδό¬ 
πης. 

Ο ΝΟΜΑΡΧΗΣ ΡΟΔΟΠΗΣ 

Με τη ΔΙΒΜ/Φ24.107/68/28.1.93 απόφαση του Νο¬ 
μάρχη Ροδόπης, που εκδόθηκε σύμφωνα με τις διατάξεις 
του Ν.Δ/τος 210/73, χορηγήθηκε στον Γεώργιο Τριαντα- 
φυλλίδη του Κωνσταντίνου, κάτοικο Θεσσαλονίκης - 
οδός Κ. Γεωργάκη αρ. 4, ύστερα από σχετική αίτησή του 
με ημερομηνία 3.7.1992, που καταχωρήθηκε στο Ειδικό 


Βιβλίο Μεταλλείων με Α.Β.Μ. 467, άδεια μεταλλευτικών 
ερευνών στην περιοχή των κοινοτήτων Λυκείου και του 
Δήμου Σαπών του Νομού Ροδόπης, σε χώρο εκτάσεως 
9.487,50 στρεμμάτων, που έχει τα εξής όρια: 


1. Τ.Σ. ΑΑ.Σ. Χ=+16.700 Ψ=-18.500 

2. Τ.Σ. Β Α.Σ. Χ=+16.800 Ψ=-24.200 

3. Τ.Σ. Γ Α.Σ. Χ=+19.400 Ψ=-24.650 

4. Τ.Σ. Δ Α.Σ. Χ=+18.300 Ψ=-23.300 

5. Τ.Σ. Ε Α.Σ. Χ=+18.200 Ψ=-20.900 

6. Τ.Σ. Ζ Α.Σ. Χ^+18.600 Ψ=-18.900 


και από εκεί στο 
» » » » 

» » » » 

» » » » 

» » » » 

» » » » 


αρχικό Τ.Σ. Α. 

Οι αζιμουθιακές συντ/γμένες των ορίων του ανωτέρω 
χώρου αναφέρονται στο κέντρο φύλλου του Επιτελικού 
Χάρτη ΚΟΜΟΤΗΝΗ, κλίμαξ 1:100.000, όπου 1_ = 41° 15' 
και Μ = + 1° 45'. 

Η παρούσα να δημοσιευθεί στην Εφημερίδα της Κυβερ- 
νήσεως. 


Κομοτηνή, 28 Ιανουάριου 1993 


Ο Νομάρχης 
ΔΙΟΝ. ΚΑΡΑΧΑΛΙΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



